לחמניות שום
3
 כוסות קמח לבן (420 גרם)
כף שמרים יבשים
2 כפות מלאות סוכר
כוס מים חמימים (240 מ"ל)

רבע כוס שמן קנולה/זית
כפית מלח
תערובת שום: שליש כוס שמן זית + 2 כפיות שום כתוש + חצי כפית תבלין פטרוזיליה + שליש כפית מלח
 
אופן ההכנה
-מערבבים את הקמח עם השמרים והסוכר. מוזגים 3/4 כוס מים ומערבבים לתערובת בצקית פירורית. מוסיפים את השמן ומערבבים. מוסיפים בהדרגה ולפי הצורך את המים שנותרו עד לקבלת בצק אחיד. לשים את הבצק ידנית או במיקסר עם וו לישה במשך כ-2 דקות. מוסיפים מלח וממשיכים ללוש במשך 4-5 דקות נוספות (אם הבצק דביק – יש להוסיף מעט קמח. אם הבצק יבש- יש להוסיף מעט מים בהדרגה).
-משמנים מעט קערה ומניחים בתוכה את הבצק. מכסים במגבת ומתפיחים במקום חמים בבית במשך שעה-שעה וחצי, עד הכפלת הנפח. טיפ לזירוז ההתפחה: מחממים תנור ל-30 מעלות ומניחים את הקערה עם הבצק בתוך התנור (יש להשתמש בקערה מנירוסטה או מזכוכית).
-מרפדים תבנית עגולה בנייר אפיה. יוצרים מהבצק 7 כדורים שווים ומניחים בתבנית במרווחים קלים. מכסים במגבת ומתפיחים במשך כ-30 דקות.
-מחממים מראש את התנור ל180 מעלות, חום עליון ותחתון (יש לחמם כ-10 דקות מראש).
-מערבבים את תערובת השום: שליש כוס שמן זית, 2 כפיות שום כתוש, חצי כפית תבלין פטרוזיליה ושליש כפית מלח ויוצקים מעל הכדורים שני שליש מהתערובת. מכניסים לתנור החם ואופים במשך 30-35 דקות, עד להזהבה בחלק העליון.
אופים כ30 דקות.
